b'\n_START_ARTICLE_\nSergej\n_START_SECTION_\nIzvor imena\n_START_PARAGRAPH_\nIme Sergej izhaja iz latinskega imena Sergius. To je bilo starorimsko rodovno ime z nejasnim pomenom in so ga Rimljani verjetno dobili od sosednjih Etru\xc5\xa1\xc4\x8danov. Prek gr\xc5\xa1ke oblike \xce\xa3\xce\xb5\xcf\x81\xce\xb3\xce\xb9\xce\xbf\xcf\x82 (S\xc3\xa9rgios) je ime pri\xc5\xa1lo tudi v Rusijo, kjer je postalo popularno po zaslugi svetnika Sergija Rado\xc5\xa1\xc4\x8denka.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Sergej: 738. Med vsemi mo\xc5\xa1kimi imeni pa je ime Sergej po pogostosti uporabe uvr\xc5\xa1\xc4\x8deno na 198. mesto.\n_START_SECTION_\nOsebni praznik\n_START_PARAGRAPH_\nV koledarju je ime Sergej skupaj z imenom Sergij; god praznujeta 24. februarja, 25. septembra ali pa 7. oktobra.'